**כנס לוגיסטיקה באטלנטה בחודש מרץ הסתיים בהצלחה עבור משלחת החברות הישראליות**

**7 חברות ישראליות השתתפו בחודש מרץ בכנס השישי ללוגיסטיקה שהתקיים באטלנטה, ארה"ב. בין התאריכים 18 עד 20 במרץ.**

**זהו אחד הכנסים החשובים ביותר בארצות הברית המשמש אבן שואבת לחברות  גדולות עד קטנות בכל שרשרת האספקה בארצות הברית, מנותני שרות, פתרונות טכנולוגים,  ועד חברות ייצור וקמעונאות גדולות בכל התחומים אשר הלוגיסטיקה היא גורם מרכזי בתפעול החברה.**

**זו השנה השלישית ברציפות בה מתקיים ביתן לחברות ישראליות שהציעו פתרונות טכנולוגים במסגרת כנס חשוב זה.   הביתן הישראלי ותכנית מורחבת עבור החברות הישראליות מאורגנים על ידי משרד המשלחת הכלכלית של ישראל לדרום ארצות הברית הפועל מיוסטון טקסס (משרד הכלכלה) ולשכת המסחר ישראל-דרום מזרח ארצות הבית הפועלת מאטלנטה, ג'ורג'יה. החברות הישראליות יצרו קשרים שעבור חלקן כבר הניבו תוצאות.**

**בנוסף לכנס התקיימו השנה במרכז הקונגרסים באטלנטה שני אירועים מרכזיים נוספים בתחומם אשר אפשרו כניסה לנרשמי הכנס:**

**MODEX 2014 Supply Chain Conference    - ארגון הגג שרשרת האספקה ארה"ב.**

[**Supply Chain & Transportation USA Exhibition & Conference (SCT)**](http://www.supplychaintransportationusa.com/) **– ארגון הגג של חברות התובלה בארצות הברית.**

**תכנית המשלחת במסגרת הכנס כללה פגישות עם חברות מפתח בהתאם לרשימת העדפות של חברי המשלחת וכן נסיעה מיוחדת לממפיס טנסי לפגישות ממוקדות כאשר העיקרית שבהן הייתה עם חברת FedEx .**

**במסגרת הכנס באטלנטה קיימה המשלחת הישראליות פגישות משמעותיות עם חברות גלובליות בתחום הייצור והקמעונאות, כגון: VP לוגיסטיקה של חברת התרופות Merk , VP לוגיסטיקה של Wal-Mart ,**

**וכן 3PL וחברות תובלה בינלאומית כגון:**

**Noramco Inc., Khunen & Nagel, MIOQ Logistics, Cardinal Health , Logistics, Fedex , UPS, Global Cold Chain Alliance, Agile Mid Atlantic, Panalpina Group.**

**ורבים אחרים במסגרת סיור מודרך בתערוכת MODEX.**

**בערב היום השני באטלנטה ארגנה לשכת המסחר ישראל-דרום מזרח ארה"ב קבלת פנים עם הקהילה העסקית וחברי לשכת. ההשתתפות בביתן הישראלי מקנה לחברות הישראליות חברות של שנה בלשכת המסחר וסיוע בהמשך הקשרים עם לקוחות ושותפים פוטנציאלים.**

**ממפיס: החברות הקדימו את הגעתן לארצות הברית ונפגשו בממפיס טנסי, שם נמצאים משרדי ההנהלה העולמית של חברת FedEx ומרכז המיון וההפצה סמוך לנמל התעופה של טנסי המקבל ושולח משלוחים מכל ולכל העולם.**

**תכנית טנסי כללה:**

**מפגש בוקר במשרדי חברת FedEx עם הדרג הבכיר בתחום שינוע בטמפרטורה מבוקרת (Life science ), הגנת מערכות מידע, אחראי על הסטנדרטיזציה של הטכנולוגיות הנבחנות על ידי החברה, אחראי שרותי לוגיסטיקה יבשתית.**

**המשלחת קיבלה סקירה על תכנית פדקס להקמת המרכז הלוגסטי הגדול בעולם לאכסון משלוחים רגישי טמפרטורה בממפיס.**

**את הלילה בילתה המשלחת (11:00 בלילה עד 2:00 בבוקר) בסיור מודרך במרכז הלוגיסטי של פדקס הסמוך לנמל התעופה. מרכז זה מעמיד את נמל התעופה של ממפיס בראש רשימת הנמלים העסוקים ביותר בארצות הברית.**

**בלילה אחד מטופלים כאן כ- 3 מיליון חבילות נכנסות בטיסות החברה מכל מעולם, ממוינות אוטומטית ונשלחות שוב ליעדים בכל העולם ב- 150 טיסות יוצאות של מטוסי החברה. 7,000 עובדים בלילה מטפלים בלוגיסטיקה.**

**בנוסף לפדקס התקיימו בממפיס 2 בפגישות משמעותיות נוספות:**

**פגישה עם נציג של איזור התעשיה והלוגיסטיקה החופשי ממס – הגדרה זו מאפשרת לחברות לייבא מוצרים גמורים ללא מכס או לייבא חלקים ללא מכס ולייצר במקום מוצר מוגמר. המכס יחול רק אם המוצר יוצא מתחום האיזור החופשי ממס לתוך ארצות הברית. אם המוצא יוצא למדינה אחרת, לא ישולם עבורו כל מס או מכס בארצות הברית. הפוטנציאל עבור חברות ישראליות המייצאות למדינות צפון ודרום אמריקה הוא עצום.**

**סיור במערך הלוגיסטי של חברות מוצרי הטכנולוגיה הרפואית מדטרוניק . גם כאן התרשמה המשלחת ממרכז לוגיסטי ממוחשב עצום בגודלו המקבל את המוצרים המיוצרים ברחבי ארצות הברית ואירופה, אורז מחדש ושולח לבתי חולים ברחבי העולם בהתאם להזמנות המתקבלות בהם. מרכז זה עובד ללא הפסקה ומספק את המוצרים המיועדים לחולים הדורשים טיפול מיידי.**

**החברות הישראליות שלקחו חלק בביתן:**

**Nipendo, פתרונות לניהול תשלומי ספקים – בענן.**

**Dykam Ltd., מוצרי נייר וציפוי מיוחד (פטנט) לאריזות ותוויות חכמות**

**CartaSense Ltd., - טכנולוגית סנסורים לניטור תנאי אקלים וטמפרטורה בהובלת סחורות רגישות טמפרטורה ותנאי סביבה (מזון, תרופות ועוד)**

**Freightos Network , - תוכנה המאפשרת מיידע מידי והשוואתי על מחירי הובלה ותובלה בינלאומית (אויר, ים, יבשה).**

**Datalogger Solutions -  מייצגת את חברת Fourtec data logger product line ,- טכנולוגיית סנסורים למעקב אחרי תנאי אקלים וטמפרטורה בהובלת סחורות רגישות טמפרטורה ותנאים סביבתיים (מזון, תרופות ועוד)**

**Starcom Systems Ltd. - מפתחת, מייצרת ומשווקת מערכות בטחון ומעקב ג'י.פי.אס אוטומטיות המספקות גישה לנכסים נייחים או ניידים הנייחים באמצעות קשר אלחוטי (קונטיינרים, משאיות תובלה), בכל מקום ובכל עת.**

**Zim - חברת צים תובלה ימית.**